title: Id-Deċiżjoni tal-Kumitat tar-Reġjuni tas-17 ta' Settembru 1997 dwar l-aċċess pubbliku għad-dokumenti tal-Kumitat tar-Reġjuni

text:
Avviż Legali Importanti

|

31997D0165(01)

Official Journal L 351 , 23/12/1997 P. 0070 - 0071

		Id-Deċiżjoni tal-Kumitat tar-Reġjunitas-17 ta' Settembru 1997dwar l-aċċess pubbliku għad-dokumenti tal-Kumitat tar-ReġjuniL-UFFIĊĊJU TAL-KUMITAT TAR-REĠJUNI,Wara li kkunsidra t-Trattat li jistabbilixxi l-Unjoni Ewropea, u partikolarment id-Dikjarazzjoni 17 mehmuża ma' l-Att Finali tiegħu,Billi d-dispożizzjonijiet li jirregolaw l-aċċess pubbliku għad-dokumenti tal-Kumitat tar-Reġjuni (hawnhekk iżjed il quddiem "il-Kumitat") għandhom jiġu adottati;Billi dawn il-miżuri jridu jkunu konkordanti mal-kodiċi ta' kondotta f'dan il-qasam mifthema u adottata mill-Kummissjoni u l-Kunsill fis-6 ta' Diċembru 1993, biex jiġu assigurati l-konsistenza u l-kontinwità ta' l-attivitajiet ta' l-istituzzjonijiet skond l-Artikolu Ċ tat-Trattat ta' l-Unjoni Ewropea;Billi dawn id-dispożizzjonijiet huma applikabbli għal kull dokument miżmum mill-Kumitat, f'kull forma, bl-esklużjoni ta' dokumenti miktubin minn persuna, entità jew istituzzjoni barra l-Kumitat;Billi l-prinċipju li tippermetti l-aċċess għall-pubbliku għad-dokumenti tal-Kumitat, bħala parti mit-trasparenża tax-xogħol tal-Kumitat, għandu madankollu jkun soġġett għall-eċċezjonijiet, partikolarment fir-rigward tal-protezzjoni ta' l-interess pubbliku, l-individwu u l-privatezza;Billi din id-Deċiżjoni għandha tapplika bir-rigward dovut għad-dispożizzjonijiet li jirregolaw il-protezzjoni ta' informazzjoni klassifikata,IDDEĊIEDA DAN LI ĠEJ:Artikolu 11. Il-pubbliku għandu jkollu aċċess għad-dokumenti tal-Kumitat skond il-kondizzjonijiet stabbiliti minn din id-Deċiżjoni.2. "Dokument tal-Kumitat" ifisser test miktub, f'kull forma, li jikkontjeni data eżistenti u miżmuma mill-Kumitat, bla ħsara għall-Artikolu 2(2).Artikolu 21. Applikazzjoni għall-aċċess għad-dokumenti tal-Kumitat għandha tintbgħat bil miktub lis-Segretarju Ġenerali tal-Kumitat [1]. Din trid tkun magħmula b'mod suffiċjentement preċiża u għandha tinkludi informazzjoni biex tkun tista ssir l-identifikazzjoni tad-dokument jew dokumenti. Fejn ikun neċessarju, l-applikant jista' jiġi mistoqsi għal dettalji oħra.2. Fejn id-dokument mitlub ġie miktub minn persuna naturali jew legali, Stat Membru, istituzzjoni Komunitarja jew entità Komunitarja oħra, jew entità nazzjonali jew internazzjonali oħra, l-applikazzjoni għandha tintbgħat mhux lill-Kumitat imma direttament lill-awtur.Artikolu 31. L-applikant ikollu aċċess għal dokument tal-Kumitat billi jew jikkonsulta tali dokument fuq il-post jew billi jitlob li d-dokument jiġi mibgħut lilhu. Miżata ta' ECU 10, biż-żjieda ta' ECU 0,036 għal kull karta, tista tiġi mitluba mis-Segretarjat Ġenerali tal-Kumitat għal kopji ta' dokumenti ppublikati li jeċċedu 30 paġna. Miżati għall-informazzjoni li tkun f'format differenti jiġu deċiżi skond il-każ u m'għandhomx jeċċedu dak li huwa raġjonevoli.2. Id-dipartimenti rilevanti tas-Segretarjat Ġenerali għandhom jipprovaw isibu soluzzjoni imparzjali biex jindirizzaw applikazzjonijiet ripetuti jew/u applikazzjonijiet għal dokumenti kbar.3. Kull min ikollu aċċess għal dokument tal-Kumitat ma jistax jipproduċi jew jiċċirkola d-dokument għal finijiet kummerċjali b'bejgħ mingħajr awtorizzazzjoni mis-Segretarju-Ġenerali.Artikolu 41. Aċċess għal dokument tal-Kumitat mgħandux isir fejn l-isvelar tiegħu jista jippreġudika:- il-protezzjoni ta' l-interess pubbliku (sigurtà pubblika, relazzjonijiet internazzjonali, stabbiltà monetarja, proċeduri, ispezzjonijiet u investigazzjonijiet),- il-protezzjoni ta' l-individwu u l-privatezza,- il-protezzjoni ta' sigrieti kummerċjali u industrijali,- il-protezzjoni ta' l-interessi finanzjarji tal-Komunità,- il-protezzjoni tal-konfidenzjalità kif mitluba minn persuni naturali jew legali li pprovdew xi informazzjoni li fih id-dokument jew skond il-liġijiet ta' l-Istati Membri li jipprovdu l-informazzjoni.2. Aċċess għal dokument tal-Kumitat jista jiġi rifjutat biex tiġi protetta l-konfidenzalità tal-proċeduri tal-Kumitat.Artikolu 5Kull applikazzjoni għal aċċess għal dokument tal-Kumitat għandha tkun eżaminata mid-dipartimenti rilevanti tas-Segretarjat Ġenerali, li għandu jissuġerixxi l-azzjoni li trid tittieħed fuqha.Artikolu 61. Id-direttur jew kap tad-dipartiment rilevanti, jew uffiċjal li qed jaġixxi f'isimhom, għandu jgħarraf lill-applikant bil-miktub, fi żmien xahar, jekk l-applikazzjoni ġiet approvata jew miċħuda. Fit-tieni każ, l-applikant għandu jiġi notifkat tar-raġunijiet ta' din l-intenzjoni u li għandu xahar biex jagħmel applikazzjoni konfermatorja lis-Segretarju Ġenerali biex dik il-pożizzjoni terġa tiġi kkunsidrata, u jekk ma jgħamilx dan jitqies li l-applikant ikun irtira l-applikazzjoni oriġinali.2. Nuqqas ta' risposta għal applikazzjoni għall-aċċess għal dokument fi żmien xahar minn meta tkun ġiet issotomessa tikostitwixxi intenzjoni ta' rifjut għal aċċess.3. Il-President għandu s-setgħa li jiddeċiedi fuq l-applikazzjonijiet konfermatorji. Dan jista' jiddelega din l-awtorita' lis-Segretarju Ġenerali.4. Kull deċiżjoni biex tiġi miċħuda applikazzjoni konfermatorja, li għandha tittieħed fi żmien xahar mis-sottomissjoni ta' din l-applikazzjoni, għandha tniżżel ir-raġunijiet fuqhiex ġiet ibbażata. L-applikant għandu jiġi notifikat bil-miktub ta' din id-deċiżjoni kemm jista' jkun malajr u fl-istess ħin informat fuq il-kontenut ta' l-Artikoli 138e u 173 tat-Trattat li jistabbilixxi l-Komunitajiet Ewropej, relatati rispettivament mal-kondizzjonijiet għar-riferiment lill-Ombudsman minn persuni naturali u r-reviżjoni mill-Qorti tal-Ġustizzja tal-legalità ta' atti Komunitarji.5. Nuqqas ta' risposta għal applikazzjoni konfermatorja fi żmien xahar minn meta tkun ġiet issottomessa tikkostitwixxi ċahda.6. Eċċezjonalment, is-Segretarju Ġenerali, wara li l-applikant ikun ġie notifikat min qabel, jista' jestendi għal xahar il-perjodi stabbiliti fl-ewwel sentenza ta' paragrafu 1 u paragrafu 4.Artikolu 7Din id-Deċiżjoni għandha tapplika bir-rigward dovut lejn id-dispożizzjonijiet li jirregolaw il-protezzjoni ta' informazzjoni klassifikata.Artikolu 8Kull sentejn, is-Segretarju Ġenerali għandu jissottometti rapport lill-Uffiċju fuq l-implimentazzjoni ta' din id-Deċiżjoni.Artikolu 9Din id-Deċiżjoni tidħol fis-seħħ mid-data meta tiġi ffirmata.Magħmul fi Brussel, fis-17 ta' Settembru 1997.Għall-UffiċjuPasqual Maragall i MiraPresident[1] Is-Segretarju-Ġenerali tal-Kumitat tar-Reġjuni tal-Unjoni Ewropea, 79 Rue Belliard, 1040, Brussel, Il-Belġju--------------------------------------------------


title: 2011/157/UE: Deċiżjoni tal-Kunsill tal- 24 ta' Frar 2011 dwar il-konklużjoni tal-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali

text:
               12.3.2011

               MT

               Il-Ġurnal Uffiċjali tal-Unjoni Ewropea

               L 66/1

         DEĊIŻJONI TAL-KUNSILL
   tal-24 ta' Frar 2011
   dwar il-konklużjoni tal-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali
   (2011/157/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 77(2)(a) flimkien mal-Artikolu 218(6)(a)(v) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Kummissjoni nnegozjat f'isem l-Unjoni Ewropea Ftehim mar-Repubblika Federattiva tal-Brażil dwar eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali.

               (2)

               Dak il-Ftehim ġie iffirmat, f'isem l-Unjoni Ewropea, fit-8 ta' Novembru 2010, soġġett għall-konklużjoni tiegħu aktar tard, skont id-Deċiżjoni tal-Kunsill 2010/621/UE (1).

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit mhuwiex jieħu sehem, skont id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu sehem f'xi wħud mid-dispożizzjonijiet tal-acquis ta' Schengen (2); għalhekk ir-Renju Unit mhuwiex qiegħed jieħu sehem fl-adozzjoni tagħha u mhuwiex marbut biha jew soġġett għall-applikazzjoni tagħha.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda mhijiex tieħu sehem skont id-Deċiżjoni tal-Kunsill 2002/192/KE tat-28 ta' Frar 2002 dwar it-talba tal-Irlanda biex tieħu sehem f'xi wħud mid-dispożizzjonijiet tal-acquis ta' Schengen (3); għalhekk l-Irlanda mhijiex qed tieħu sehem fl-adozzjoni tagħha u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta' passaporti diplomatiċi, ta' servizz jew uffiċjali (“il-Ftehim”) huwa b'dan approvat f'isem l-Unjoni.
   It-test tal-ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill għandu jagħti n-notifika prevista fl-Artikolu 8(1) tal-Ftehim (4).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-24 ta’ Frar 2011.

            Għall-Kunsill

            Il-President

         PINTÉR S.

      (1)  ĠU L 273, 19.10.2010, p.2.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
    ---documentbreak---

               12.3.2011

               MT

               Il-Ġurnal Uffiċjali tal-Unjoni Ewropea

               L 66/1

         FTEHIM
   bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta’ passaporti diplomatiċi, ta’ servizz jew uffiċjali
   L-UNJONI EWROPEA, minn issa ’l quddiem imsejħa “l-Unjoni”
   u
   R-REPUBBLIKA FEDERATTIVA TAL-BRAŻIL, minn issa ’l quddiem imsejħa “il-Brażil”
   minn issa ’l quddiem imsejħin flimkien “il-Partijiet Kontraenti”;
   FILWAQT LI JIXTIEQU jħarsu l-prinċipju ta’ reċiproċità u li jiffaċilitaw l-ivvjaġġar billi jiżguraw dħul u soġġorn qasir mingħajr viża għaċ-ċittadini tal-Istati Membri kollha tal-Unjoni Ewropea u għall-persuni ta’ nazzjonalità Brażiljana li huma detenturi ta’ passaporti validi diplomatiċi, uffiċjali jew ta’ servizz;
   FILWAQT LI JTENNU l-impenn tagħhom li jiżguraw ivvjaġġar reċiproku mingħajr viża malajr, filwaqt li jirrispettaw bis-sħiħ it-tlestija tal-proċeduri parlamentari u interni oħra rispettivi;
   BIL-ĦSIEB li jiżviluppaw ulterjorment ir-relazzjonijiet ta’ ħbiberija u jkomplu jsaħħu r-rabtiet mill-qrib bejn il-Partijiet Kontraenti;
   B’KONT MEĦUD tal-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas tal-Unjoni Ewropea, anness għat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, u b’konferma li d-dispożizzjonijiet ta’ dan il-ftehim ma japplikawx għar-Renju Unit u l-Irlanda;
   FTIEHMU KIF ĠEJ:
   Artikolu 1
   Għan u kamp ta’ applikazzjoni
   Iċ-ċittadini tal-Unjoni u ċ-ċittadini tal-Brażil, detenturi ta’ passaporti validi diplomatiċi, ta’ servizz jew uffiċjali, huma permessi li jidħlu, jittransitaw minn u joqogħdu mingħajr viża fit-territorju tal-Parti Kontraenti l-oħra għal perijodu massimu ta’ soġġorn ta’ tliet xhur matul perijodu ta’ sitt xhur skont id-dispożizzjonijiet ta’ dan il-Ftehim.
   Artikolu 2
   Definizzjonijiet
   Għall-fini ta’ dan il-Ftehim:

               (a)

               “Stat Membru” għandha tfisser kwalunkwe Stat Membru tal-Unjoni, bl-eċċezzjoni tar-Renju Unit u l-Irlanda;

               (b)

               “ċittadin tal-Unjoni” għandha tfisser persuna li għandha n-nazzjonalità ta’ Stat Membru kif definit fil-punt (a);

               (ċ)

               “persuna ta’ nazzjonalità Brażiljana” għandha tfisser kull persuna li għandha n-nazzjonalità Brażiljana;

               (d)

               “iż-żona Schengen” għandha tfisser iż-żona mingħajr fruntieri interni li tinkludi t-territorji tal-Istati Membri kif definit fil-punt (a) li japplikaw l-acquis ta’ Schengen b’mod sħiħ;

               (e)

                  Acquis ta’ Schengen għandha tfisser il-miżuri kollha maħsuba biex jiżguraw il-moviment liberu tal-persuni f’żona mingħajr fruntieri interni, flimkien ma’ miżuri ta’ sostenn direttament relatati fir-rigward tal-kontrolli tal-fruntieri esterni, l-asil u l-immigrazzjoni u miżuri biex jipprevjenu u jiġġieldu l-kriminalità.

         Artikolu 3
   Kondizzjonijiet tal-eżenzjoni mill-viża u tas-soġġorn
   1.   L-eżenzjoni mill-viża prevista minn dan il-Ftehim għandha tapplika mingħajr preġudizzju għal-liġijiet tal-Partijiet Kontraenti dwar il-kondizzjonijiet ta’ dħul u ta’ soġġorn qasir. L-Istati Membri u l-Brażil jirriżervaw id-dritt li jirrifjutaw id-dħul jew soġġorn qasir fit-territorji tagħhom jekk waħda jew aktar minn dawn il-kondizzjonijiet ma jkunux sodisfatti.
   2.   Iċ-ċittadini tal-Unjoni li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju tal-Brażil matul is-soġġorn tagħhom.
   3.   Il-persuni ta’ nazzjonalità Brażiljana li jibbenefikaw minn dan il-Ftehim għandhom jikkonformaw mal-liġijiet u r-regolamenti fis-seħħ fit-territorju ta’ kull Stat Membru matul is-soġġorn tagħhom.
   4.   L-eżenzjoni mill-viża tapplika irrespettivament mill-metodu ta’ trasport użat biex jinqasmu l-fruntieri miftuħa għat-traffiku tal-passiġġieri internazzjonali tal-Partijiet Kontraenti.
   5.   Mingħajr preġudizzju għall-Artikolu 6, kwistjonijiet rigward il-viża mhux koperti minn dan il-Ftehim għandhom jiġu koperti mil-liġi tal-Unjoni, il-liġi nazzjonali tal-Istati Membri u mil-liġi nazzjonali tal-Brażil.
   Artikolu 4
   Tul tas-soġġorn
   1.   Iċ-ċittadini tal-Unjoni li għandhom passaport validu diplomatiku, uffiċjali jew ta’ servizz jistgħu jibqgħu fit-territorju tal-Brażil għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju tal-pajjiż.
   2.   Iċ-ċittadini tal-Brażil li għandhom passaport validu diplomatiku, uffiċjali jew ta’ servizz jistgħu jibqgħu fiż-żona ta’ Schengen għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen b’mod sħiħ. Dan il-perijodu ta’ tliet xhur matul perijodu ta’ sitt xhur għandu jkun ikkalkulat b’mod indipendenti minn kwalunkwe soġġorn fi Stat Membru li jkun għadu ma japplikax l-acquis ta’ Schengen b’mod sħiħ.
   Iċ-ċittadini tal-Brażil li għandhom passaport validu diplomatiku, uffiċjali jew ta’ servizz jistgħu jibqgħu għal perijodu massimu ta’ tliet xhur matul perijodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kull Stat Membru li jkun għadu ma japplikax l-acquis ta’ Schengen b’mod sħiħ, indipendentament mill-perijodu tas-soġġorn ikkalkulat għaż-żona ta’ Schengen.
   3.   Dan il-Ftehim ma jaffettwax il-possibbiltà għall-Brażil u għall-Istati Membri biex jestendu l-perijodu ta’ soġġorn għal aktar minn tliet xhur skont il-liġi nazzjonali u l-liġi tal-Unjoni.
   Artikolu 5
   Ġestjoni tal-Ftehim
   1.   Il-Partijiet Kontraenti għandhom jużaw il-Kumitat ta’ Esperti (minn hawn ’il quddiem imsejjaħ “il-Kumitat”) imsemmi fil-Ftehim bejn l-Unjoni Ewropea u r-Repubblika Federattiva tal-Brażil dwar l-eżenzjoni mill-viża għal soġġorn qasir għad-detenturi ta’ passaporti ordinarji biex isolvi t-tilwim li jinħoloq mill-interpretazzjoni jew l-applikazzjoni tad-dispożizzjonijiet ta’ dan il-Ftehim.
   2.   Il-Kumitat għandu jitlaqqa’, kull meta jkun meħtieġ, fuq talba ta’ waħda mill-Partijiet Kontraenti.
   Artikolu 6
   Relazzjoni bejn dan il-Ftehim u ftehimiet bilaterali eżistenti għall-eżenzjoni mill-viża bejn l-Istati Membri u l-Brażil
   Dan il-Ftehim għandu jkollu preċedenza fuq id-dispożizzjonijiet ta’ kwalunkwe ftehimiet bilaterali jew arranġamenti konklużi bejn l-Istati Membri individwali u l-Brażil, safejn id-dispożizzjonijiet tagħhom ikopru kwistjonijiet li jaqgħu fil-kamp ta’ applikazzjoni ta’ dan il-Ftehim.
   Artikolu 7
   Skambju ta’ kampjuni ta’ passaporti
   1.   Jekk għadhom m’għamlux hekk, il-Brażil u l-Istati Membri għandhom jiskambjaw, permezz ta’ mezzi diplomatiċi, kampjuni tal-passaporti validi diplomatiċi, uffiċjali jew ta’ servizz tagħhom mhux iktar tard minn tletin (30) jum wara d-data tal-iffirmar ta’ dan il-Ftehim.
   2.   Fil-każ tal-introduzzjoni ta’ passaporti ġodda diplomatiċi, uffiċjali jew ta’ servizz jew il-modifika ta’ dawk eżistenti, il-Partijiet għandhom jgħaddu lil xulxin, permezz ta’ mezzi diplomatiċi, kampjuni ta’ passaporti ġodda jew modifikati, akkumpanjati b’informazzjoni dettaljata dwar l-ispeċifikazzjonijiet u l-applikabbiltà tagħhom, mhux iktar tard minn tletin (30) jum qabel l-applikazzjoni tagħha.
   Artikolu 8
   Dispożizzjonijiet finali
   1.   Dan il-Ftehim għandu jkun ratifikat jew approvat mill-Partijiet Kontraenti skont il-proċeduri interni rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet Kontraenti jinnotifikaw lil xulxin li l-proċeduri msemmija hawn fuq tlestew.
   2.   Dan il-Ftehim huwa konkluż għal perijodu ta’ żmien indefinit, kemm-il darba ma jintemmx skont il-paragrafu 5.
   3.   Dan il-Ftehim jista’ jiġi emendat bil-qbil bil-miktub tal-Partijiet Kontraenti. L-emendi għandhom jidħlu fis-seħħ wara li l-Partijiet Kontraenti jkunu nnotifikaw lil xulxin bit-tlestija tal-proċeduri interni tagħhom li huma meħtieġa għal dan l-għan.
   4.   Kull Parti Kontraenti tista’ tissospendi l-Ftehim kollu jew parti minnu. Id-deċiżjoni dwar is-sospensjoni għandha tkun innotifikata lill-Parti Kontraenti l-oħra mhux aktar tard minn xahrejn qabel id-dħul fis-seħħ tagħha. Il-Parti Kontraenti li tkun issospendiet l-applikazzjoni ta’ dan il-Ftehim għandha tgħarraf minnufih lill-Parti Kontraenti l-oħra ladarba r-raġunijiet għas-sospensjoni ma jkunux japplikaw aktar.
   5.   Kull Parti Kontraenti tista’ ttemm dan il-Ftehim billi tagħti notifika bil-miktub lill-Parti l-oħra. Dan il-Ftehim għandu jieqaf milli jkun fis-seħħ 90 jum wara d-data ta’ tali notifika.
   6.   Il-Brażil jista’ jissospendi jew itemm dan il-Ftehim biss fir-rigward tal-Istati Membri kollha tal-Unjoni.
   7.   L-Unjoni tistà tissospendi jew ittemm dan il-Ftehim biss fir-rigward tal-Istati Membri kollha tagħha.

      Magħmul fi Brussell, f’żewġ kopji, b’kull waħda fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Svediża, b’kull wieħed minn dawn it-testi ugwalment awtentiku.
      Съставено в Брюксел на осми ноември две хиляди и десета година.
      Hecho en Bruselas, el ocho de noviembre de dos mil diez.
      V Bruselu dne osmého listopadu dva tisíce deset.
      Udfærdiget i Bruxelles den ottende november to tusind og ti.
      Geschehen zu Brüssel am achten November zweitausendzehn.
      Kahe tuhande kümnenda aasta novembrikuu kaheksandal päeval Brüsselis.
      'Εγινε στις Βρυξέλλες, στις οκτώ Νοεμβρίου δύο χιλιάδες δέκα.
      Done at Brussels on the eighth day of November in the year two thousand and ten.
      Fait à Bruxelles, le huit novembre deux mille dix.
      Fatto a Bruxelles, addì otto novembre duemiladieci.
      Briselē, divi tūkstoši desmitā gada astotajā novembrī.
      Priimta du tūkstančiai dešimtų metų lapkričio aštuntą dieną Briuselyje.
      Kelt Brüsszelben, a kétezer-tizedik év november havának nyolcadik napján.
      Magħmul fi Brussell, fit-tmien jum ta’ Novembru tas-sena elfejn u għaxra.
      Gedaan te Brussel, de achtste november tweeduizend tien.
      Sporządzono w Brukseli dnia ósmego listopada roku dwa tysiące dziesiątego.
      Feito em Bruxelas, em oito de Novembro de dois mil e dez.
      Întocmit la Bruxelles la opt noiembrie două mii zece.
      V Bruseli ôsmeho novembra dvetisícdesať.
      V Bruslju, dne osmega novembra leta dva tisoč deset.
      Tehty Brysselissä kahdeksantena päivänä marraskuuta vuonna kaksituhattakymmenen.
      Som skedde i Bryssel den åttonde november tjugohundratio.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Федеративна република Бразилия
         Por la República Federativa de Brasil
         Za Brazilskou Federativní republiku
         For Den Føderative Republik Brasilien
         Für die Föderative Republik Brasilien
         Brasiilia Liitvabariigi nimel
         Για την Ομοσπονδιακή Δημοκρατία της Βραζιλίας
         For the Federative Republic of Brazil
         Pour la République fédérative du Brésil
         Per la Repubblica federativa del Brasile
         Brazīlijas Federatīvās Republikas vārdā –
         Brazilijos Federacinės Respublikos vardu
         A Brazil Szövetségi Köztársaság részéről
         Għar-Repubblika Federattiva tal-Brażil
         Voor de Federale Republiek Brazilië
         W imieniu Federacyjnej Republiki Brazylii
         Pela República Federativa do Brasil
         Pentru Republica Federativă a Braziliei
         Za Brazílsku federatívnu republiku
         Za Federativno republiko Brazilijo
         Brasilian liittotasavallan puolesta
         För Förbundsrepubliken Brasilien